પરંતુ, સંરક્ષણ મંત્રાલયના એક અધિકારીએ જણાવ્યું કે સંરક્ષણ મંત્રી મનોહર પારિકરે વાયુદળને એમ કહ્યું હતું કે વધુ રફાલે વિમાનો ખરીદવા માટે પૂરતું ભંડોળ નથી અને વાયુદળે સ્વદેશી બનાવટના સુધારા વધારા સાથેના લડાયક વિમાન તેજસ – માર્ક ૧એનો સમાવેશ કરવો જ જોઈએ. સંરક્ષણ અધિકારીએ કહ્યું, ‘ભારતીય વાયુદળને હંમેશા ઓછામાં ઓછા વિમાનોની જરૃર હોય છે. આપણાં સ્ત્રોત નિયંત્રિત હોવાથી આ તબક્કે હળવા લડાયક વિમાન (એલસીએ) એ અમારો શ્રેષ્ઠ વિકલ્પ છે. રફાલે સૌથી મોંઘી ખરીદી છે. લડાયક વિમાનોની શ્રેણીમાં એલસીએ સૌથી સસ્તું છે. ‘